ไทยร่วมใจปรับการฉีดวัคซีน  14 - 15 กันยายนนี้  ตามแนวทางของกระทรวงสาธารณสุข เข็ม 1  Sinovac เข็ม 2  AstraZeneca
โครงการไทยร่วมใจ กรุงเทพฯ ปลอดภัย Safe Bangkok ประกาศผ่าน Facebook แจ้งปรับรูปแบบการฉีดวัคซีนในวันที่14 - 15 กันยายน 2564  ตามแนวทางของกระทรวงสาธารณสุข ให้กับประชาชนที่อยู่ในพื้นที่ควบคุมเข้มงวดสูงสุด โดยเข็มที่ 1  เป็น Sinovac และเข็มที่ 2 เป็น AstraZeneca ซึ่งจะทำให้ฉีดวัคซีนเข็มที่ 2 ได้เร็วขึ้น จาก 12 สัปดาห์เป็น 3 สัปดาห์  และเป็นการกระตุ้นภูมิคุ้มกันได้เร็วขึ้น โดยจะเปิดให้กับประชาชนที่มีอายุ 18 ปีขึ้นไป ที่ยังไม่เคยได้รับวัคซีนลงทะเบียนผ่านเว็บไซต์ ไทยร่วมใจ แอปพลิเคชัน “เป๋าตัง” และร้านสะดวกซื้อที่ร่วมโครงการ ระหว่างวันที่ 9-11 กันยายน  2564 เวลา 9.00 น. เป็นต้นไป